rejauldu/bengali-wikipedia huggingface dataset:
২০১৫ ক্রিকেট বিশ্বকাপের উদ্বোধনী অনুষ্ঠান ২০১৫ সালের ক্রিকেট বিশ্বকাপ প্রতিযোগিতা শুরুর দুইদিন পূর্বে অস্ট্রেলিয়া ও নিউজিল্যান্ডে অনুষ্ঠিত হয়। ২৩ বছর পূর্বেও উভয় দেশ যৌথভাবে ক্রিকেট বিশ্বকাপ প্রতিযোগিতা আয়োজন করেছিল। দেশ দু'টিতে একই সময়ে উদ্বোধনী অনুষ্ঠানের আয়োজন করে। তন্মধ্যে অস্ট্রেলিয়ার মেলবোর্নে ও নিউজিল্যান্ডের হ্যাগলে পার্কে উদ্বোধনী অনুষ্ঠান সম্পন্ন হয়। উভয় স্থানেই হাজারো সমর্থক উদ্বোধনী অনুষ্ঠান উপভোগ করে। ২০১১ সালে ক্রাইস্টচার্চের প্রলয়ঙ্করী ভূমিকম্পের পর প্রথমবারের মতো বৃহৎ ক্রীড়া প্রতিযোগিতার আসর আয়োজন করছে।   প্রদর্শনী  অংশগ্রহণকারী চৌদ্দ দেশের নিজস্ব সাংস্কৃতিক বৈশিষ্ট্যাবলী উভয় স্থানে প্রদর্শিত হয়। তন্মধ্যে -  ক্রাইস্টচার্চে   মাওরি ট্রুপ  জনপ্রিয় কিউই গায়িকা হেলি ওয়েস্টেনরা'র একক সঙ্গীত  নিউজিল্যান্ডের জনপ্রিয় সঙ্গীত ব্যান্ড শেপশিফ্টারের প্রদর্শন   মেলবোর্নে   শ্রীলঙ্কার ক্যান্ডিয়ান নৃত্যপ্রদর্শন  ভারতীয় নৃত্য ধাতিন নাচ প্রদর্শন  ব্রিটিশ ব্যাগপিপারের প্রদর্শন  আইরিশ রিভার ড্যান্স প্রদর্শন   উল্লেখযোগ্য অতিথি  ক্রাইস্টচার্চের মেয়র লিয়ান ডালজিয়েল, নিউজিল্যান্ডের প্রধানমন্ত্রী জন কী, অল ব্ল্যাকসের অধিনায়ক রিচি ম্যাকক, হলিউডের পরিচালক পিটার জ্যাকসনসহ বিশিষ্ট ক্রিকেটারগণ উল্লেখযোগ্য অতিথি হিসেবে উপস্থিত ছিলেন।   সম্প্রচার ব্যবস্থা  আইসিসির বিষয়াবলী সম্প্রচারের সাথে আনুষ্ঠানিকভাবে চুক্তিবদ্ধ ইএসপিএন উদ্বোধনী অনুষ্ঠান ধারণ করে। এ অনুষ্ঠান বিশ্বব্যাপী বিভিন্ন টেলিভিশন চ্যানেল সরাসরি সম্প্রচার করে।   তথ্যসূত্র   বিষয়শ্রেণী:২০১৫ ক্রিকেট বিশ্বকাপ বিষয়শ্রেণী:উদ্বোধনী অনুষ্ঠান
থাম্ব|281x281পিক্সেল|কাছের পাহাড় থেকে দেখা কিসুমু শহর কিসুমু কেনিয়ার তৃতীয় বৃহত্তম নগরী (রাজধানী নাইরোবি ও উপকূলীয় বন্দরনগরী মোম্বাসার পরে)। এটি ভিক্টোরিয়া হ্রদ অববাহিকা অঞ্চলের তৃতীয় বৃহত্তম নগরী (উগান্ডার কাম্পালা ও তানজানিয়ার মোয়াঞ্জা নগরীর পরে)।  কিসুমু থেকে অদূরে কোগেলো নামের একটি গ্রামে যুক্তরাষ্ট্রের ৪৪তম রাষ্ট্রপতি বারাক ওবামার পিতৃনিবাস।  সাংস্কৃতিকভাবে কিসুমু নগরীটি পূর্ব আফ্রিকার লুও ভাষাভাষী জাতির প্রধান বসতি। এটি কাভিরোন্দো অঞ্চলের স্থানীয় অধিবাসীদের জন্য প্রাক-ঔপনিবেশিক, ঔপনিবেশিক ও উত্তর-ঔপনিবেশিক আধুনিক যুগে এসেও সবচেয়ে গুরুত্বপূর্ণ পৌর কেন্দ্র ছিল। কেনিয়ার ইতিহাসের সবচেয়ে গুরুত্বপূর্ণ কিছু রাজনৈতিক ঘটনা কিসুমু শহরে ঘটে, যাদের মধ্যে ১৯৬৯ সালে কেনিয়ার প্রতিষ্ঠাতা রাষ্ট্রপতি জোমো কেনিয়াতা ও উপরাষ্ট্রপতি জারামোগি ওদিঙ্গার মধ্যকার রাজনৈতিক দ্বন্দ্বটি উল্লেখ্য।  রাজনৈতিক গুরুত্বের পাশাপাশি কিসুমু কেনিয়ার সবচেয়ে অগ্রগণ্য শিল্প ও বাণিজ্য কেন্দ্রগুলির একটি। বর্তমানে নগরীটির কেন্দ্র ও নিম্নাঞ্চলগুলির আধুনিকীকরণ কাজ চলছে যেখানে হ্রদ-পারস্থ এলাকার উন্নয়ন, মূল সড়কগুলির যানজট মুক্তকরণ, সড়কগুলিকে আরও পথচারীবান্ধব করে তোলা, ইত্যাদি কর্মকাণ্ড উল্লেখ্য। প্রাকৃতিক সৌন্দর্যের অধিকারী হওয়া সত্ত্বেও কিসুমু রাজধানী নাইরোবিতে অবস্থিত কেন্দ্রীয় সরকারের অবহেলা ও স্থানীয় রাজনীতিবিদ নেতাদের অদক্ষ নেতৃত্বের কারণে ক্ষতিগ্রস্ত হয়েছে।  প্রশাসনিকভাবে কিসুমু কেনিয়ার কিসুমু কাউন্টির রাজধানী নগরী। ২০১৯ সালের কেনিয়া জনগণনা অনুযায়ী এখানে প্রায় ৪ লক্ষ লোকের বাস। কিসুমু কাউন্টির গ্রামীণ জনসংখ্যা ৭ লক্ষের কিছু বেশি। কিসুমু নগরীতেই কিসুমু কাউন্টির বেশিরভাগ পৌর অধিবাসী বাস করে। কিসুমু এর নৌপথ ও রেলপথের কারণে মোম্বাসা থেকে ভিক্টোরিয়া হ্রদ পর্যন্ত বাণিজ্যিক পথটির উপরে অবস্থিত একটি গুরুত্বপূর্ণ সংযোগস্থল এছাড়া এটি নিয়াঞ্জা ও পশ্চিমের প্রদেশগুলির কৃষিপণ্যের প্রধান বাজারকেন্দ্র। এটি পশ্চিম কেনিয়ার বৃহত্তম ও সর্বাধিক গুরুত্বপূর্ণ নগরী। এটি পশ্চিম কেনিয়ার মহাহ্রদ অঞ্চলটির একটি বাণিজ্য ও পরিবহন কেন্দ্র হিসেবে কাজ করে। কিসুমু আন্তর্জাতিক বিমানবন্দর থেকে নাইরোবি ও মোম্বাসাতে নিয়মিত উড্ডয়নের সুবিধা রয়েছে। মোয়াঞ্জা সম্প্রতি এটিকে জনসংখ্যায় ছাড়িয়ে গেলেও এখনও এটি বৃহত্তর ভিক্টোরিয়া হ্রদ অঞ্চলের দ্বিতীয় গুরুত্বপূর্ণ নগরী (কাম্পালার পরে)।  কিসুমু নগরীটির আদি নাম পোর্ট ফ্লোরেন্স। এটিকে ১৯০১ সালে উগান্ডা রেলব্যবস্থার একটি অন্তর্দেশীয় অন্তিম রেলস্টেশন হিসেবে প্রতিষ্ঠা করা হয়। ১৯৮০ ও ১৯৯০-এর দশকে বাণিজ্যে স্থবিরতা দেখা দিলেও ইদানিং তেল রপ্তানিকে ঘিরে শহরটির আবারও সমৃদ্ধি হচ্ছে।  কিসুমু শহরটি কেনিয়ার রাজধানী নাইরোবি থেকে প্রায় ৩২০ কিলোমিটার উত্তর-পশ্চিমে ভিক্টোরিয়া হ্রদের তীরে সমুদ্র সমতল থেকে ১১৩১ মিটার উচ্চতায় অবস্থিত। আরও সঠিকভাবে এটি ভিক্টোরিয়া হ্রদ থেকে প্রসারিত একটি দীর্ঘ, অগভীর বাহু উইনাম উপসাগরের তীরে অবস্থিত। কিসুমু বিষুবরেখার মাত্র ২৪ কিলোমিটার দক্ষিণে অবস্থিত হলেও সমুদ্র সমতল থেকে উচ্চতার জন্য এখানকার জলবায়ু মৃদু। এখান থেকে মোটরগাড়িতে মাত্র চার ঘন্টা দূরত্বে অবস্থিত কেনিয়ার বিখ্যাত মাসাই মারা সাফারি উদ্যানে প্রবেশ করা যায়। কিসুমু মহানগর অঞ্চলে মাসেনো, কোন্দেলে ও আহেরো শহরতলী ও উপশহরগুলি অবস্থিত।  তথ্যসূত্র  বিষয়শ্রেণী:কেনিয়ার শহর
মাসুরা পারভিন (জন্ম ২০০১) একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ অনূর্ধ্ব-১৬ জাতীয় নারী ফুটবল দল এ খেলেছেন। ২০১৭ সালের এএফসি অনূর্ধ্ব-১৬ নারী চ্যাম্পিয়নশিপের বাছাইপর্বে সে চারটি ম্যাচ খেলে যেটি অনুষ্ঠিত হয় বাংলাদেশের ঢাকায়।  প্রাথমিক জীবন পারভিন জন্মগ্রহণ করে ২০০১ সালের অক্টোবরে সাতক্ষীরা জেলায়।  ক্রীড়া জীবন  আন্তর্জাতিক  পারভিন এএফসি অনূর্ধ্ব-১৬ নারী চ্যাম্পিয়নশিপের বাছাইপর্বের খেলায় নির্বাচিত হয় বাংলাদেশ অনূর্ধ্ব-১৭ নারী ফুটবল দলের হয়ে খেলার জন্য। সে টুর্নামেন্টে প্রথমবারের মত খেলে ইরান অনূর্ধ্ব-১৭ নারী ফুটবল দলের বিপক্ষে ২০১৬ সালের ২৭ আগস্ট। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপ এ অংশগ্রহণ করে ২০১৭ সালের সেপ্টেম্বরে থাইল্যান্ডে।   সম্মাননা   ক্লাব   বসুন্ধরা কিংস মহিলা  বাংলাদেশ মহিলা ফুটবল লিগ বিজয়ী (১): ২০২০   আন্তর্জাতিক  সাফ মহিলা চ্যাম্পিয়নশিপ রানার-আপ : ২০১৬ দক্ষিণ এশীয় গেমস ব্রোঞ্জ : ২০১৬ সাফ অনূর্ধ্ব-১৮ মহিলা চ্যাম্পিয়নশিপ বিজয়ী (১): ২০১৮ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ বিজয়ী ট্রফি ভাগাভাগি (১): ২০১৯  তথ্যসূত্র  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:সাতক্ষীরা জেলার ব্যক্তি বিষয়শ্রেণী:নারী ফুটসাল খেলোয়াড় বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:খুলনা বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
মোহাম্মদ মোস্তাফিজুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৭ আসনের সংসদ সদস্য ছিলেন।   রাজনৈতিক জীবন  মোহাম্মদ মোস্তাফিজুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৭ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
৮৪০ বা ডেমোক্রেসি প্রাইভেট লিমিটেড হলো ২০২৪ সালের বাংলা ভাষায় রাজনৈতিক বিদ্রূপধর্মী বাংলাদেশী চলচ্চিত্র। ইমপ্রেস টেলিফিল্মের ব্যানারে পরিচালনা করেছেন মোস্তফা সরয়ার ফারুকী। প্রধান চরিত্রে অভিনয় করেছেন নাসির উদ্দিন খান। যা ১৩ ডিসেম্বর প্রেক্ষাগৃহে মুক্তি পায়। পরিচালকের ভাষায় এটি ২০০৭ সালে তার পরিচালিত '৪২০' টিভি ধারাবাহিকের ডাবল আপ।  সিনেমাটির প্রযোজক নুসরাত ইমরোজ তিশা, সহযোগিতায় রয়েছে ইমপ্রেস টেলিফিল্ম। চিত্রগ্রহণে ছিলেন শেখ রাজিবুল ইসলাম, সংগীত পরিচালনায় পাভেল আরিন এবং সাউন্ড ডিজাইনে রিপন নাথ। সম্পাদনার দায়িত্বে ছিলেন তাহসিন মাহিম, আর শিল্প পরিকল্পনায় ছিলেন ইব্রাহিম এইচ বাবু। পোশাক পরিকল্পনা করেছেন পূজাঞ্জলি চৌধুরী, এবং মেক-আপ শিল্পী হিসেবে কাজ করেছেন খাইরুল ইসলাম।   পটভূমি  দুর্নীতি ও ক্ষমতার অপব্যবহারকে কেন্দ্র করে সমাজের গভীর সমস্যাগুলো এই চলচ্চিত্রে তুলে ধরা হয়েছে। এটিকে বলা হচ্ছে ফারুকী নির্মিত দীর্ঘ ধারাবাহিক ‘৪২০’ এর সিকুয়্যেল। ‘৪২০’ নাটকের মাধ্যমে ছোট পরিসরে বাংলাদেশের রাজনীতির উত্থান-পতনের গল্প বলার চেষ্টা করেছিলেন পরিচালক। ওই সময় নাটকটি ব্যাপক জনপ্রিয়তা পায়। নির্মাতার ভাষ্য মতে এটি ‘৪২০’-এর ডাবল আপ ‘৮৪০’। চলচ্চিত্রটির দৃশ্য এমনকি সংলাপেও হুবহু মিল আছে আগের সরকারের নানা কর্মকাণ্ডের সাথে। এ প্রসঙ্গে ফারুকী তার এক ফেসবুক পোস্টে লিখেন, ‘আগের অন্তর্বর্তী সরকারের সময় বানাই ‘৪২০’। প্রকৃতির কী বিচিত্র খেয়াল, আবার আসছে সে রকম একটা দুষ্টু কিছু, তাও আরেক অন্তর্বর্তী সরকারের আমলে। যেটার শুটিং করেছি ফ্যাসিবাদের কালে। খোদার কসম, এটা মুক্তি পাওয়ার পর তোমরা ভেবো না আমি আগেই জানতাম, এই সময়ে অন্তর্বর্তী সরকার থাকবে! তা না হলে এটা কোন সাহসে বানালাম?’ তিনি আরও বলেন, "‘এটা ঠিক যে ট্রেলার দেখে দর্শক যেমন বুঝতে পারছেন, বিগত সরকারের আমলে বাংলাদেশটা কেমন ছিল, এটা একটা জেলা শহরের মধ্য দিয়ে আমরা দেখাতে পেরেছি। এটাকে আমরা বলতে পারি, আওয়ামী দুঃশাসনের এক্স-রে রিপোর্ট। আমি বিশ্বাস করি, এই দুঃশাসন নিয়ে আরও এক্স-রে রিপোর্ট সামনে হবে।’"   অভিনয়শিল্পী   নাসির উদ্দিন খান - মেয়র ডাবলু  মারজুক রাসেল  আশুতোষ সুজন  ফজলুর রহমান বাবু  বিজরী বরকতুল্লাহ  নাদের খান  শাহরিয়ার নাজিম জয়  জাকিয়া বারী মম  নির্মাণ  চলচ্চিত্রটির শুটিং হয়েছে নওগাঁ, ঢাকার দিয়াবাড়ি, তেজগাঁও, চট্টগ্রামের ফয়’স লেক ও সংযুক্ত আরব আমিরাতের দুবাইয়ে। এটির শুটিং হয়েছিল ২০২৩ সালের নভেম্বর মাসে এবং শেষ হয় ২০২৪ সালের ফেব্রুয়ারিতে। চলচ্চিত্রটি প্রযোজনা করছেন নুসরাত ইমরোজ তিশা ও ইম্প্রেস টেলিফিল্ম। এটির চিত্রগ্রহণে ছিলেন শেখ রাজিবুল ইসলাম, সঙ্গীত পরিচালনায় পাভেল আরিন ও শব্দ পরিকল্পনায় রিপন নাথ।  মুক্তি  ২০২৪ সালের ৬ ডিসেম্বর চলচ্চিত্রটির ট্রেলার প্রকাশ পায়। ১৩ ডিসেম্বর বাপ্পি চৌধুরী অভিনীত ডেঞ্জার জোন চলচ্চিত্রের সাথে সংঘর্ষে ১৫টি প্রেক্ষাগৃহে মুক্তি পায়।   তথ্যসূত্র    বহিঃসংযোগ        বিষয়শ্রেণী:২০২৪-এর চলচ্চিত্র বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:বাংলাদেশী রাজনৈতিক চলচ্চিত্র বিষয়শ্রেণী:বাংলাদেশী হাস্যরসাত্মক চলচ্চিত্র বিষয়শ্রেণী:রাজনৈতিক হাস্যরসাত্মক চলচ্চিত্র
দে হুনদে ইনসেগলেত ( বা দে হুনদে ইনসেগলেত, ) ইংমার বারিমান পরিচালিত একটি সুয়েডীয় চলচ্চিত্র যা ১৯৫৭ সালে মুক্তি পায়।The Seventh Seal , Bergmanorama বারিমান সুইডেনের মাল্মো শহরের একটি থিয়েটার স্কুলে পড়ানোর সময় শিক্ষার্থীদের সুবিধার্থে একটি মঞ্চনাটক লিখেছিলেন "ত্র্যামলনিং" (কাষ্ঠচিত্র) নামে, এই নাটকটি থেকেই পরবর্তীকালে এই সিনেমা তৈরি করেন।  সিনেমার নামটি নেয়া হয়েছে বাইবেলের প্রতিবোধন গ্রন্থের একটি কাহিনী থেকে যেখানে বলা আছে, যীশু যখন প্রতিবোধন গ্রন্থের ৭টি সিলমোহরের একেকটি খুলতে থাকবেন তখন পৃথিবীতে একেকট বিপর্যয় নেমে আসবে, সবশেষে সপ্তম সিলটি খোলার পর স্বর্গের ৭জন দেবদূত তাদের শিঙ্গায় ফুঁক দেয়ার জন্য প্রস্তুত হবেন। সিনেমার শুরুতে সেই গ্রন্থের একটি উক্তি পড়া হয়: "এবং যখন মেষপালক সপ্তম সিলটি খুললেন তখন স্বর্গের সবকিছু আধঘণ্টা ব্যাপী একদম নীরব ছিল"। এখানে নিরবতা বলতে ঈশ্বরের নিরবতার দিকে ইঙ্গিত করা হয়েছে যা সিনেমাটির মুখ্য বিষয়বস্তু।Melvyn Bragg (1998). The Seventh Seal (Det Sjunde Inseglet). BFI Publishing. p. 45.   কাহিনীসংক্ষেপ  চতুর্দশ শতকের মাঝামাঝি কোনো এক সময়ে আন্তোনিয়ুস ব্লক নামক এক নাইট তার অনুচরকে সাথে নিয়ে ক্রুসেড থেকে স্বদেশে ফিরেছে, চলেছে নিজগৃহের পানে; চতুর্দিকে প্লেগের মহামারি, কৃষ্ণমৃত্যু। মৃত্যু স্বয়ং (সিনেমার একটি চরিত্র হিসেবে) এসে তার সামনে উপস্থিত হয় তার জান কবজ করার জন্য। কিন্তু সে মৃত্যুকে দাবা খেলায় রাজি করায়। কথা হয়, যতক্ষণ খেলা চলবে ততক্ষণ মৃত্যু তাকে মারবে না, আর জিতে গেলে তাকে ছেড়ে দেয়া হবে।  নাইটের চারদিকে ধর্ম হয়ে উঠেছে ভয়ঙ্কর উন্মাদনা, সমাজ ধ্বংস হয়ে যাচ্ছে। একটি মেয়েকে ডাইনী সাব্যস্ত করে পোড়ানো হচ্ছে, কিন্তু নাইটের প্রশ্নের জবাব না দিয়ে যেন তার মৃত্যু নেই, নাইট জানতে চায় শয়তানের সাথে মেয়েটির কী কথা হয়েছে। নাইট তার অনুচর, একটি ভ্রাম্যমাণ নাটক দলের দুই সদস্য (ইয়ফ ও তার স্ত্রী মিয়া) ও তাদের শিশুপুত্র এবং একটি বোবা-কালা মেয়েকে নিজ দায়িত্বে জঙ্গলের ভিতর দিয়ে নিরাপদ জায়গায় নিয়ে যেতে চায়, যেখানে প্লেগ তাদের স্পর্শ করতে পারবে না।  মৃত্যু একে একে সবাইকে গ্রাস করতে থাকে। কিন্তু দাবা খেলার ছলে নাইট মৃত্যুকে ব্যস্ত রাখে যাতে সেই সুযোগে ইয়ফ স্ত্রী-পুত্র সহ নিরাপদে দূরে সরে যেতে পারে। কারণ মিয়া'র দেয়া বুনো স্ট্রবেরি আর দুধ খেতে গিয়েই নাইট জীবনের অর্থ খুঁজে পেয়েছিল, ঈশ্বরের অনুসন্ধান বা মৃত্যুর সাথে দাবা খেলেও যেখানে কোনো অর্থ মিলেনি।   চরিত্রসমূহ   Max von Sydow – আন্তোনিয়ুস ব্লক, নাইট  Bengt Ekerot – মৃত্যু  Gunnar Björnstrand – ইয়ন্স, নাইটের অনুচর  Nils Poppe – ইয়ফ  Bibi Andersson – মিয়া, ইয়ফের স্ত্রী  Åke Fridell – কর্মকার প্লগ  Inga Gill – লিসা, কর্মকারের স্ত্রী  Erik Strandmark – ইয়োনাস স্কাত  Bertil Anderberg – রাভাল, চোর  Gunnel Lindblom – বোবা মেয়ে  Maud Hansson – ডাকিনী  Inga Landgré – কারিন, নাইটের স্ত্রী  Gunnar Olsson – আলবের্তুস পিক্তর, গীর্জার চিত্রকর  Anders Ek – ভিক্ষু  Lars Lind – তরুণ ভিক্ষু  Benkt-Åke Benktsson – বণিক  Tor Borong – কৃষক  Gudrun Brost – পরিচারিকা  Harry Asklund – সরাইখানার মালিক  Ulf Johanson – জ্যাক-এর নেতা   তথ্যসূত্র    বহিঃসংযোগ       বিষয়শ্রেণী:১৯৫৭-এর চলচ্চিত্র বিষয়শ্রেণী:সুয়েডীয় চলচ্চিত্র বিষয়শ্রেণী:ইংমার বারিমান পরিচালিত চলচ্চিত্র বিষয়শ্রেণী:সুয়েডীয় ভাষার চলচ্চিত্র বিষয়শ্রেণী:মৃত্যু সম্পর্কে চলচ্চিত্র বিষয়শ্রেণী:অস্তিত্ববাদী কাজ বিষয়শ্রেণী:লাতিন ভাষার চলচ্চিত্র বিষয়শ্রেণী:সুয়েডীয় সাদাকালো চলচ্চিত্র বিষয়শ্রেণী:চলচ্চিত্রে ব্যভিচার বিষয়শ্রেণী:ধর্ম সম্পর্কে চলচ্চিত্র বিষয়শ্রেণী:১৪শ শতাব্দীর পটভূমিতে চলচ্চিত্র
100px|কনিয়স্কভলা-র কোট অফ আর্মস 120px|কনিয়স্কভলা-র অবস্থান কনিয়স্কভলা-র কোট অফ আর্মস  কনিয়স্কভলা-র অবস্থান কনিয়স্কভলা জনসংখ্যা  ২ ১৮৮ (২০০৪) ক্ষেত্রফল  ৯,৮১ km² জনসংখ্যার ঘনত্ব  ২২৩/বর্গকিমি  ভৌগোলিক স্থানাঙ্ক ব্যবস্থা  51° 25′ N 22° 03′ E কলিং কোড  (+৪৮) ৮১ সময় স্থান  ইউটিসি +১  কনিয়স্কভলা (Końskowola, আধব [kɔɲskɔ'vɔla]) দক্ষিণ-পূর্বাঞ্চলীয় পোল্যান্ডের একটি গ্রাম।  বিষয়শ্রেণী:পোল্যান্ডের গ্রাম
গুলশান আরা আহমেদ বা গুলশান আরা (মৃত্যু : ১৫ এপ্রিল ২০২৫) বাংলাদেশী চলচ্চিত্র ও নাট্য অভিনেত্রী। ২০০২ সালে বাংলাদেশ টেলিভিশনের তালিকাভুক্ত শিল্পী হিসেবে নাটকে অভিষেক হয়।  তিনি প্রয়াত নির্মাতা এনায়েত করিম পরিচালিত ‘কদম আলী মাস্তান’ চলচ্চিত্রে প্রথম অভিনয় করেন। নাট্য নির্মাতা কাজল আরেফিন অমি পরিচালিত  ধারাবাহিক ‘ব্যাচেলর পয়েন্ট’– জিয়াউল হক পলাশ-এ মায়ের চরিত্র ‘পলি চেয়ারম্যান’ পরিচয়ে  অভিনয় করে  পরিচিতি পান। তিনি মাছরাঙা টেলিভিশনের ধারাবাহিক ‘সিটি লাইফ’সহ একাধিক নাটক ও ধারাবাহিকেও অভিনয় করেছেন। বাংলাদেশি চলচ্চিত্র ও ছোট পর্দায় তিনি গুলশান আরা নামে পরিচিত ছিলেন।   ব্যক্তিগত ও কর্মজীবন  গুলশান আরা ঢাকা বিশ্ববিদ্যালয়ের সমাজবিজ্ঞান বিভাগ থেকে মাস্টার্স পাশ করেন। তার স্বামী জালাল উদ্দিন আহমেদ। দাম্পত্য জীবনে তিনি দুই সন্তানের মা ছিলেন। তার ছেলে আসিফ আহমেদ হৃদয় এবং মেয়ে জাকিয়া রেজওয়ানা আহমেদ জ্যোতি।   অভিনীত চলচ্চিত্র  বছর চলচ্চিত্র চরিত্র পরিচালক টীকা ১৯৯৯  কদম আলী মাস্তান   এনায়েত করিম ২০০৪  আজকের সমাজ     জীবনের গ্যারান্টি নাই   মনতাজুর রহমান আকবর ২০০৫  দুর্ধর্ষ     এ্যাকশন লেডি   মনতাজুর রহমান আকবর হাঙ্গামা     ২০০৬  হৃদয়ের কথা  অনিকের মা এস এ হক অলিক বকুল ফুলের মালা   দেলোয়ার জাহান ঝন্টু ২০০৭  স্বপ্নডানায়   গোলাম রাব্বানী বিপ্লব আমি বাঁচতে চাই     নিষিদ্ধ প্রেম   জিল্লুর রহমান  মাস্তান সম্রাট     ডাক্তার বাড়ী   আজিজুর রহমান জমেলা সুন্দরী     জিদ্দি পুলিশ     ২০০৮  বাবা আমার বাবা     মায়ের স্বপ্ন     অবাধ্য সন্তান     ২০০৯  রাস্তার ছেলে     কাজের মানুষ   মনতাজুর রহমান আকবর তুমি কি সেই     ২০১০  জমিদার     এভাবেই ভালোবাসা হয়   মনতাজুর রহমান আকবর মায়ের চোখ   মনতাজুর রহমান আকবর ভালোবেসে মরতে পারি     ২০১১  মাটির ঠিকানা   শাহ আলম কিরণ জান কোরবান   এম বি মানিক ২০১২  মানিক রতন দুই ভাই     ভালোবাসার রঙ  মমতা, বাপ্পীর মা শাহীন-সুমন ২০১৩  পোড়ামন   জাকির হোসেন রাজু ভালোবাসা আজকাল   পি এ কাজল এক পায়ে নূপুর     মন তোর জন্য পাগল     তবুও ভালোবাসি  ইশানার মা  মনতাজুর রহমান আকবর ইভটিজিং   কাজী হায়াৎ ২০১৪  কি দারুন দেখতে   ওয়াজেদ আলী সুমন সর্বনাশা ইয়াবা   কাজী হায়াৎ ৭১ এর মা জননী   শাহ আলম কিরণ কাছের শত্রু     ২০১৫  গ্যাংস্টার রিটার্নস  মা  আশিকুর রহমান ভালোবাসতে মন লাগে     ২০১৬  পূর্ণদৈর্ঘ্য প্রেম কাহিনি ২  মিতুর মা  সাফি উদ্দিন সাফি ২০১৯  অন্ধকার জগত্‍   বদিউল আলম খোকন আই এ্যাম রাজ  হাসির মামী  এম আজাদ ডনগিরি   শাহ আলম মন্ডল ২০২১  রংবাজি - দ্য লাফাঙ্গা     ২০২৩  ভাগ্য     ২০২৪  চরিত্র   দ্বীন ইসলাম২০২৫জংলিতিথির মাএম রহিম   মৃত্যু  ১৫ এপ্রিল ২০২৫ তারিখে হৃদরোগে ঢাকার একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র    বহিঃসংযোগ       বিষয়শ্রেণী:২০২৫-এ মৃত্যু বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাংলাদেশী অভিনেত্রী
প্রিন্স হল একটি ডেনীয় মার্কার সিগারেট, যার মালিক বহুজাতিক ব্রিটিশ আমেরিকান টোব্যাকো, এবং এটি হাউস অফ প্রিন্স দ্বারা উত্পাদিত, যা ২০০৮ সাল পর্যন্ত স্ক্যান্ডিনেভিয়ান টোব্যাকো কোম্পানির একটি সহায়ক ছিল।    বাজার  প্রিন্স সিগারেট মূলত ডেনমার্কে বিক্রি হয়, তবে গ্রিনল্যান্ড, নরওয়ে, সুইডেন, জার্মানি, ফ্রান্স, অস্ট্রিয়া, স্পেন, পোল্যান্ড, হাঙ্গেরি, চেকোস্লোভাকিয়া, চেক প্রজাতন্ত্র, গ্রীস, লাটভিয়া, লিথুয়ানিয়া, রাশিয়া এবং ভারতেও বিক্রি হয়েছে বা বিক্রি হয়।    আরো দেখুন    তামাক ধূমপান   তথ্যসূত্র   বিষয়শ্রেণী:১৯৫৭-এ প্রবর্তিত পণ্য বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:ডেনীয় মার্কা বিষয়শ্রেণী:১৯৫৭-এ ডেনমার্কে প্রতিষ্ঠিত
বাগলানী জাদিদ  (আয়তন: ১,৬১৩ কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।  ভৌগোলিক অবস্থান জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।  জনসংখ্যার উপাত্ত আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত।Ministry of Rural Rehabilitation and Development (MRRD) Baghlan Provincial profile যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে,Baghlan province profile, Naval Postgraduate School (NPS) এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।Baghlani Jadid profile, UNHCR and Afghanistan Information Management Services (AIMS)  তথ্যসূত্র  বহিঃসংযোগ  Map of Settlements United Nations, AIMS, May 2002  বিষয়শ্রেণী:বাগলান প্রদেশের জেলা
গ্রীন ড্রাগনটেল (বৈজ্ঞানিক নাম: Lamproptera meges(Zinken-Sommer)) এক প্রজাতির মাঝারী আকারের প্রজাপতি, যার শরীর ও ডানা মূখ্যত অনুজ্জ্বল কালচে বাদামী বর্নের। এই আশ্চর্যজনক প্রজাপতিটির আংশিক স্বচ্ছ ডানা এবং লম্বা লেজের কারণে প্রথম নজরে ফড়িং মতো দেখায়।  এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।   আকার   গ্রীন ড্রাগনটেল এর প্রসারিত অবস্থায় ডানার আকার ৪০-৫৫ মিলিমিটার দৈর্ঘ্যের হয়।   উপপ্রজাতি   গ্রীন ড্রাগনটেল এর উপপ্রজাতিগুলো হলো: Lamproptera meges meges  Lamproptera meges ennius  Lamproptera meges akirai  Lamproptera meges virescens  Lamproptera meges annamiticus  Lamproptera meges pallidus  Lamproptera meges niasicus  Lamproptera meges decius  Lamproptera meges pessimus  Lamproptera meges amplifascia   ভারতে প্রাপ্ত গ্রীন ড্রাগনটেল এর  উপপ্রজাতি   ভারতে প্রাপ্ত গ্রীন ড্রাগনটেল এর উপপ্রজাতি হল-    Lamproptera meges indistincta Tytler, 1912 – Indistinct Green Dragontail   বিস্তার   এই প্রজাপতিটি উত্তর-পূর্ব ভারতের আসাম, অরুণাচল প্রদেশ, মণিপুর এবং নাগাল্যান্ড রাজ্যে পাওয়া যায়। এছাড়া মায়ানমার, থাইল্যান্ড, লাওস, ভিয়েতনাম, দক্ষিণ চীন (হাইনান সহ), কম্বোডিয়া এবং পূর্ব মালয়েশিয়া, ইন্দোনেশিয়ান দ্বীপপুঞ্জ, ব্রুনাই এবং ফিলিপাইন এর বিভিন্ন অঞ্চলে এদের দেখা যায়।   বর্ণনা   প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  সামনে ডানা সামনের ডানায় বাইরের দিকে তেরচাভাবে বাঁকানো একটি চওড়া তীর্যক ফ্যাকাশে সবুজ বন্ধনী দেখা যায় যা কোস্টা থেকে ডর্সাম পর্যন্ত বিস্তৃত। এই বন্ধনিটির ঠিক পাশের কালো বন্ধনীটি আগাগোড়া সমান প্রস্থ বিশিষ্ট, যা ল্যামপ্রপ্টের কিউরিয়াস এর ক্ষেত্রে উপরিভাগ বেশী চওড়া, তলায় ক্রমশ সরু হয়েছে। উক্ত বন্ধনীর পাশে ডানার বাইরের অর্দ্ধে কালচে বাদামী চওড়া সীমানা দ্বারা ঘেরা একটি ত্রিভুজাকৃতি স্বচ্ছ অংশ বর্তমান। উক্ত ত্রিভুজাকৃতি স্বচ্ছ অংশটি কালো শিরাসমূহ দ্বারা সুস্পশট ভাবে বিভক্ত। প্বার্শরোয়া কালো।  পিছনের ডানা পিছনের ডানা সংকীর্ণ লম্বাটে, টার্মেন ঢেউ খেলানো এবং ৪নং শিরায় উৎপন্ন একটি খুব লম্বা লেজযুক্ত (২৫-৪০ মিলিমিটার)। সামনের ডানার ফ্যাকাশে সবুজ বন্ধনীটি পিছনের ডানাতেও বিস্তৃত হয়েছে। উক্ত লেজটির গোড়ার দিকের চওড়া অংশ সাদা অথবা ধূসর ছিটাযুক্ত। প্রান্তরোয়া উপরের দিকে কালো। নিচের দিকে সাদা। ডানার নিম্নতলের দাগ-ছোপ বন্ধনী উপরিতলেরই অনুরূপ। উভয় ডানার গোড়া জুড়ে ধূসর সাদা বর্নের চওড়া দাগ বর্তমান। দাগটি সামনের ডানার কোস্টা থেকে পিছনের ডানার ডর্সাম এর নিকট অবধি বিস্তৃত।  শুঙ্গ, মাথা এবং বক্ষদেশ কালো, উদরদেশ ঘন কালচে বাদামী। নিম্নতলে পালপি, বক্ষদেশ এবং উদর ধূসর বর্নের। স্ত্রী এবং পুরুষ প্রকার অনুরূপ,ল্যামপ্রপ্টের কিউরিয়াসএর মত পুরুষ প্রকারে scent organ থাকে না।   আচরণ   এই প্রজাতির উড়ান দ্রুত, ফড়িংএর মত দ্রুতবেগে চক্রাকারে পাক খেয়ে খেয়ে ওড়ে। এমনকি যখন এরা কোন জায়গায় বসে, তখনও এদের ডানা অতি দ্রুতবেগে কাঁপতে থাকে। এদের সাধারনত, জঙ্গলের উন্মুক্ত, রৌদ্রজ্জ্বল অংশে প্রবাহমান জলধারার আশেপাশে সক্রিয় দেখা যায়। এরা সাধারনত একাই থাকে, দলবদ্ধ ভাবে নয়। পার্বত্য জঙ্গলে ১৫২০ মিটার উচ্চতার আশেপাশে এদের দর্শন মেলে এপ্রিল-অক্টোবর পর্যন্ত। নাগা পাহাড়ে ৫০০০ফুট উচ্চতা পর্যন্ত এপ্রিল থেকে অক্টোবর মাস অবধি এদের বিচরন লক্ষ্য করা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৩১-এ বর্ণিত প্রজাপতি বিষয়শ্রেণী:মালয়েশিয়ার প্রজাপতি
thumb|200px|১৯৭৭-এর অ্যাপল ২  রেট্রোকম্পিউটিং হলো আধুনিক সময়ে পুরোনো কম্পিউটার হার্ডওয়্যার ও সফটওয়্যার ব্যবহার করা। রেট্রোকম্পিউটিং সাধারণত প্রযুক্তির বাস্তবিক প্রয়োগের চেয়ে শখ ও বিনোদন হিসেবে বিবেচিত হয়। প্রযুক্তি উৎসাহীরা প্রায় আবেগীয় কারণে দুর্লভ বা মূল্যবান হার্ডওয়্যার ও সফটওয়্যার সংগ্রহ করে। যাইহোক, অনেকে এর ভাল ব্যবহারও করেন। thumb|200px|রেট্রোসিস্টেম ২০১০, এথেন্সে একটি রেট্রোকম্পিউটিং অনুষ্ঠান  ঐতিহাসিক রেট্রোকম্পিউটিং রেট্রোকম্পিউটিঙের আরও গুরুত্বপূর্ণ ধারা কম্পিউটার হার্ডওয়্যার ইতিহাসের একটি অংশ। এটাকে কম্পিউটিঙে নিরীক্ষামূলক পুরাতত্ত্বের এনালগ হিসেবে দেখা হয়। কিছু উল্লেখযোগ্য উদাহরণের মধ্যে রয়েছে ব্যাবেজের ডিফারেন্স ইঞ্জিনের পুনর্গঠন (এর ডিজাইনেরও ১০০ বছর পর) এবং ২০০০ সালে প্ল্যানকাল্কলের প্রয়োগ (এর উদ্ভবের অর্ধশতাব্দী পরে)।  অতীতের কম্পিউটার ১৯৭৬ সাল থেকে ব্যক্তিগত কম্পিউটার রয়েছে। কিন্তু এ সময়ে অনেকগুলো প্রযুক্তিক বিপ্লব ঘটে গেছে যা পুরোনো লুপ্ত কম্পিউটার সরঞ্জামগুলো আবর্জনার স্তূপে পরিণত করেছে। তৎসত্ত্বেও, অই সময়ে এ অব্যবহার্য কম্পিউটারগুলো ভিন্টেজ কম্পিউটার সংগ্রহকারীদের একটি নতুন উপ-সংস্কৃতির জন্ম দেয়, যারা এ দুর্লভ পণ্যগুলো সংগ্রহ করতে বিশাল অঙ্কের অর্থও খরচ করে, শুধুমাত্র প্রদর্শনীর জন্যে নয়, তাদের পূর্ণ কার্যক্ষম ঐতিহ্যও ফিরিয়ে আনতে ইচ্ছুক তারা, যার মধ্যে রয়েছে সক্রিয় সফটওয়্যার উন্নয়ন, ও আধুনিক ব্যবহারের জন্যে অভিযোজন। এর মধ্যে রয়েছে তথাকথিত হ্যাকাররা যারা নতুন ও পুরোনো কম্পিউটার থেকে নতুন শংকর কম্পিউটার যুক্ত, হালনাগাদ ও তৈরী করে। ইথারনেট ইন্টারফেসসমূহ অনেক পুরোনো ৮-বিট যন্ত্রের জন্যে সীমাবদ্ধ ইন্টারনেট সংযোগের জন্যে ডিজাইন করা হয়েছে; যেখানে ব্যবহারকারীরা ব্যবহারকারী গ্রুপ, বুলেটিন বোর্ড ও সফটওয়্যারের ডাটাবেসে প্রবেশ করতে পারে।  thumb|200px|ড্রাইভ সহ অল্টেয়ার ও আইএমএসএআই কম্পিউটার সমূহ।  তথ্যসূত্র   বহিঃসংযোগ  রেট্রো কম্পিউটার জাদুঘর, লিসেস্টারসেয়ার, যুক্তরাজ্যে একটি কম্পিউটার জাদুঘর।  বিষয়শ্রেণী:কম্পিউটিং-এর সময়রেখা বিষয়শ্রেণী:কম্পিউটিং-এর ইতিহাস বিষয়শ্রেণী:অতীত আর্ত বিষয়শ্রেণী:স্মৃতিবিধুরতা